CELEX: 62010TN0327
Language: et
Date: 2010-08-10 00:00:00
Title: Kohtuasi T-327/10: 10. augustil 2010 esitatud hagi — Fraas versus Siseturu Ühtlustamise Amet (Must, tumehall, helehall ja tumepunane ruudumuster)

23.10.2010   
            
            
               ET
            
            
               Euroopa Liidu Teataja
            
            
               C 288/44
            
         
      10. augustil 2010 esitatud hagi — Fraas versus Siseturu Ühtlustamise Amet (Must, tumehall, helehall ja tumepunane ruudumuster)
      (Kohtuasi T-327/10)
      ()
      (2010/C 288/84)
      Kohtumenetluse keel: saksa
      
         Pooled
      
      
         Hageja: V. Fraas GmbH (Helmbrechts-Wüstenselbitz, Saksamaa) (esindajad: advokaadid G. Würtenberger ja R. Kunze)
      
         Kostja: Siseturu Ühtlustamise Amet (kaubamärgid ja tööstusdisainilahendused)
      
         Hageja nõuded
      
      
                  —
               
               
                  tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 7. juuni 2010. aasta (asi R 189/2009-4) otsus;
               
            
                  —
               
               
                  mõista kohtukulud välja Siseturu Ühtlustamise Ametilt.
               
            
         Väited ja peamised argumendid
      
      
         Asjaomane ühenduse kaubamärk: kujutismärk, mis kujutab musta, tumehalli, helehalli ja punast ruudumustrit, kaupadele klassides 18, 24 ja 25.
      
         Kontrollija otsus: lükata taotlus tagasi.
      
         Apellatsioonikoja otsus: jätta apellatsioonkaebus rahuldamata.
      
         Väited: määruse (EÜ) nr 207/2009 (1) artikli 7 lõike 1 punkti b koosmõjus artikli 7 lõikega 2 rikkumine, kuna asjaomane ühenduse kaubamärk on eristusvõimeline; ning määruse (EÜ) nr 207/2009 artiklite 75 ja 76 rikkumine, kuna apellatsioonikoda ei hinnanud hageja põhjalikku selgitust faktiliste ja õiguslike asjaolude kohta.
      
         (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).